A kihirdetés módja: kifüggesztés

A kihirdetés napja: 2011. július 25.

 Dr. Mészár Erika

 a jegyzőt helyettesítő aljegyző

Budapest Főváros VIII. kerület Józsefvárosi Önkormányzat Képviselő-testületének

47/2011. (VII.25.) önkormányzati rendelete**[[1]](#footnote-1)[[2]](#footnote-2)•**

**az adósságkezelési szolgáltatásról szóló 31/2010. (VII.15.) számú önkormányzati rendelet módosításáról**

Budapest Főváros VIII. kerület Józsefvárosi Önkormányzat Képviselő-testülete a szociális igazgatásról és szociális ellátásokról szóló 1993. évi III. tv. 55/C. § (4) bekezdésében kapott felhatalmazása alapján az Alkotmány 42/B. §-ában meghatározott feladatkörében eljárva a következőket rendeli el.

**1. §** Az adósságkezelési szolgáltatásról szóló 31/2010. (VII. 15.) önkormányzati rendelet (a továbbiakban: Rendelet) 3. § 1. b) pontja helyébe a következő rendelkezés lép:

*[E rendelet alkalmazásában:]*

„b) közösköltség-hátralék a felújítási alap, rendkívüli felújítási költség, célbefizetés hátralék, a per- és postaköltség kivételével”

**2. §** A Rendelet a következő 8/A. §-al egészül ki:

„8/A. § Nem jogosult adósságkezelési szolgáltatásra az a személy vagy család

1. akinek adósságcsökkentési támogatás ügyben visszafizetési kötelezettsége áll fenn és annak teljes mértékben nem tett eleget,
2. akinek 24 hónapon belül adósságkezelési szolgáltatás iránti kérelme ügyében indult eljárás a folyósítás feltételeinek nem teljesítése miatt megszüntetésre került,
3. aki az általa lakott lakáson kívül a szociális igazgatásról és szociális ellátásokról szóló 1993. évi III. törvény 4. § (1) b) pont szerinti más ingatlannal is rendelkezik,
4. kinek a kérelemmel érintett lakásra tartási, életjáradéki szerződése van,
5. aki jogosulatlanul és rosszhiszeműen vett igénybe szociális támogatást és visszafizetési kötelezettségének teljes mértékben nem tett eleget.”

**3. §** A Rendelet 10. § -a a következő (6) bekezdéssel egészül ki:

 „(6) Az adósságcsökkentési támogatás részletekben történő folyósítása esetén az önkormányzati támogatás összegének megállapításakor a legközelebbi 0 vagy 5 forintra végződő összegre történő felfelé kerekítés szabályai érvényesülnek.”

**4. §** Ez a rendelet 2011. augusztus 1-jén lép hatályba, rendelkezéseit a hatályba lépést követően benyújtott ügyekben, a 3. §-ában foglaltakat a folyamatban lévő ügyekben is alkalmazni kell.

Budapest, 2011. július ….

Dr. Mészár Erika Dr. Kocsis Máté

a jegyzőt helyettesítő aljegyző polgármester

1. HATÁLYON KÍVÜL HELYEZTE A 10/2015.(III.01.) ÖNK. RENDELET 38. § (3) BEK.. 2015. MÁRCIUS 1-TŐL. [↑](#footnote-ref-1)
2. • RENDELKEZÉSEI BEÉPÍTVE A 31/2010.(VII.15.) SZ. ÖNKORMÁNYZATI RENDELETBE [↑](#footnote-ref-2)